- 400 — 



F.L.Stevens: The Fungi which cause Plant Disease. New 

 York (The Macmillan Co.) 1913. 754 pp., 449 Fig. i Teksten. Pris 15 Kr. 



For et Par Aar siden har Fori, sammen med J. G. Hall, udgivet 

 en Bog (Diseases of Economic Plants, New York, 1910), i hvilken de 

 dyrkede Planters Sygdomme behandles ud fra et praktisk Synspunkt; 

 Diagnosen stilles saa vidt muligt efter de ydre Symptomer, og Parasiterne 

 omtales kun, forsaavidt som det er nødvendigt for Forstaaelse af Smitte- 

 veje o. 1. 



Den her foreliggende Bog danner et Supplement til den foregaaende, 

 idet Forf. giver en Oversigt over de patogene Slimsvampe, Bakterier og 

 Svampe paa Grundlag af deres Morfologi. Bogen er inddelt efter det 

 sædvanlige mykologiske System, og Forf. har medtaget alle Slægter og 

 Arter, der er iagttagne i de forenede Stater eller kan ventes at ville 

 blive fundne som snyltende paa dyrkede Planter. Overalt findes der 

 • Nøgler, som fører til Bestemmelse af Slægterne ; saa vidt muligt er der 

 afbildet typiske Repræsentanter for alle Slægter. Arterne er omtalte 

 med større Udførlighed for de mest betydningsfuldes Vedkommende; 

 hvor Kulturforsøg er foretagne, er disses Resultater meddelte. Derimod 

 er Sygdomssymptomer og Snylternes Indvirken paa Værtsplanterne ikke 

 omtalte. Bogen giver talrige Litteraturhenvisninger, et terminologisk 

 Glossarium og et udførligt Register. Den afgiver et nyttigt og praktisk 

 Hjælpemiddel ved Studier over nordamerikanske Snyltesvampe. 



F. Kølpin Ravn. 



Endvidere modtaget: 



Rabenhorst's Kryptogamen-Flora v. Deutschi., Oesterreich und der 

 Schweiz, 6. Bd. Die Lebermoose von Karl Müller, 18. Lief. 

 1913. (Slægterne Adelanthus, Odontoschisma, Calypogeia, Pleuro- 

 schisma) ; 19. Lief. 1913 (Slægterne Lepidozia, Blepharostoma, Chan- 

 donanthus, Anthelia, Schisma, M astig ophor a, Ptilidium). 

 — I. Pilze. X. Abteilung. 122. Lief. Myxogasteres. Von H. Schinz. 

 Dette Hefte indholder Slutningen af den almindelige Fremstilling 

 (Hviletilstande, Forekomst og Udbredelse, Kultur, Fixering, Farv- 

 ning og Præparation) og Begyndelsen af den systematiske Del. 

 Denne indeholder Nøgler til Bestemmelse af Familier Slægter og 

 Arter og Afbildninger af alle Slægter. I nærværende Hefte be- 

 handles Slægterne Ceratioinyxa, Badhamia og Physarum. 



Massmann: The ants and their guests. Fra Smithsonian Inst. 



Kamme rer: Adaptation and inheritance in the light of modern ex- 

 perimental investigation. Fra Samme. 



Huntington: The fluctuating climate of N. America. Fra Samme. 



Hermann Bessel Hagen: Geographische Studien über die floristi - 

 sehen Beziehungen des mediterranen und orientalischen Gebietes zu 

 Afrika, Asien und Amerika. München 1914. Fra Forf. 



Personalia. 



Professor W. Johannsen holdt i Slutningen af Februar 1914 

 Foredrag i Stockholm om Arvelighedsproblemer efter Indbydelse af 

 Sällskapet för rashygien. 



